চাকরি বাতিল হলেও দিতে হবেনা টাকা! সুপ্রিম কোর্টের রায়ের পর বললেন মুখ্যমন্ত্রী

ওয়েব ডেস্ক: আজ সুপ্রিম কোর্টের (Supreme Court) রায়েতে বাতিল হল ২৬,৭৩৫ জনের চাকরি। ২০১৬ সালের শিক্ষক নিয়োগের যেই প্যানেল বাতিল করেছিল কলকাতা হাইকোর্ট (Calcutta Highcourt) সেই মামলাই চলছিল সুপ্রিম কোর্টে (Supreme Court)। তবে মিলল না স্বস্তি। ২০১৬ সালের শিক্ষক নিয়োগের পুরো প্যানেল বাতিল করল শীর্ষ আদালত। বহাল রাখা হলো কলকাতা হাইকোর্টের রায়কেই।

আর এই রায়ের পরেই রাজ্যের মুখ্যমন্ত্রী মমতা বন্দ্যোপাধ্যায় (Cm Mamata Banerjee) তড়িঘড়ি ঠিক দুপুর ২টো নাগাদ ডাক দেন বৈঠকের। বৈঠক থেকে মুখ্যমন্ত্রী মমতা বন্দ্যোপাধ্যায় সুপ্রিম কোর্টের রায় উদ্ধৃত করে জানান, ‘ চাকরি বাতিল হলেও কোন টাকা ফেরত দিতে হবেনা’।

আরও পড়ুন: মিলল না স্বস্তি! বাতিল ২৬ হাজার জনের চাকরি: নির্দেশ সুপ্রিম কোর্টের

উল্লেখ্য, সুপ্রিম কোর্ট সাফ নির্দেশ দেয়, চাকরিহারাদের তাদের চাকরিজীবনের পুরো টাকা ফেরত দিতে হবে। আর সেই প্রসঙ্গেই মুখ্যমন্ত্রী এই কথা বলেন।

সুপ্রিম কোর্টের রায়ের পরেই মুখ্যমন্ত্রী তড়িঘড়ি বৈঠকের ডাক দেন। এদিন মুখ্যমন্ত্রীর সঙ্গে বৈঠক করেন রাজ্যের শিক্ষামন্ত্রী ব্রাত্য বসু। সঙ্গে বৈঠকে উপস্থিত ছিলেন রাজ্যের মুখ্যসচিব মনোজ পন্থ।

বৈঠক থেকে মুখ্যমন্ত্রী বলেন তিনি সুপ্রিম কোর্টের এই রায় মেনে নিতে পারছেন না। তিনি বলেন, ” আমি বিচার ব্যবস্থাকে সম্মান করি, তবে এই রায় মেনে নিতে পারছি না।”

উল্লেখ্য,এর আগে কলকাতা হাইকোর্ট বাতিল করে ২৬ হাজার ৭৫৩ জনের চাকরি। হাইকোর্ট স্পষ্টত জানিয়ে দেয় যোগ্য-অযোগ্য বাছাই না করতে পারার দরুন পুরো প্যানেলটাই বাতিল করা হয়েছে। আর এবার সেই নির্দেশই বহাল রাখল শীর্ষ আদালত।

দেখুন অন্য খবর